CELEX: 62020TN0384
Language: et
Date: 2020-06-16 00:00:00
Title: Kohtuasi T-384/20: 16. juunil 2020 esitatud hagi – OC (*) versus komisjon

24.8.2020   
               
               
                  ET
               
               
                  Euroopa Liidu Teataja
               
               
                  C 279/44
               
            
         16. juunil 2020 esitatud hagi –  OC (*1)
            versus komisjon
         (Kohtuasi T-384/20)
         (2020/C 279/58)
         Kohtumenetluse keel: kreeka
         
            Pooled
         
         
            Hageja: OC (*1) (esindaja: advokaat B. Christianos)
         
            Kostja: Euroopa Komisjon
         
            Nõuded
         
         Hageja palub Üldkohtul:
         
                     —
                  
                  
                     kohustada Euroopa Komisjoni maksma hagejale kokku 1 100 000 eurot hagejale käesoleva päevani tekitatud mittevaralise kahju eest, ja
                  
               
                     —
                  
                  
                     mõista kohtukulud välja Euroopa Komisjonilt.
                  
               
            Väited ja peamised argumendid
         
         Hagi põhjenduseks esitab hageja alljärgnevad väited.
         
                     1.
                  
                  
                     Hageja nõuab käesolevas hagiavalduses ELTL artikli 268 ja artikli 340 teise lõigu alusel sellise kahju hüvitamist, mis talle tekkis Euroopa Pettustevastase Ameti (OLAF) õigusvastaste tegude ja tegutsemata jätmise tõttu tulenevalt sellest, et kõnealune amet avaldas pressiteate nr 13/2020, milles avaldati ebaseaduslikult hageja isikuandmed ja ekslik teave tema kohta.
                  
               
                     2.
                  
                  
                     Hageja väidab, et kuivõrd OLAF a) avalikustas (laiale üldsusele suunatud pressiteate avaldamisega) hageja isikuandmed ning b) levitas pressiteates ekslikke andmeid ja valetas, siis rikkus ta selgelt eraõiguslikele isikutele õigusi andvaid õigusnorme.
                  
               
                     3.
                  
                  
                     Eeskätt rikkus OLAF hageja väitel määruse 2018/1725 (1) artikli 4 lõike 1 punkte a ja b, artikleid 5 ja 6, artikli 15 lõiget 3; määruse nr 883/2013 (2) artikli 10 lõiget 5 ja artikli 9 lõiget 1; süütuse presumptsiooni põhimõtet, õigust heale haldusele ja proportsionaalsuse põhimõtet.
                  
               
            (*1)  Teave on kustutatud või asendatud seoses isikuandmete kaitse ja/või konfidentsiaalsusega.
         
            (1)  Euroopa Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT 2018, L 295, lk 39).
         
            (2)  Euroopa Parlamendi ja nõukogu 11. septembri 2013. aasta määrus (EL, Euratom) nr 883/2013, mis käsitleb Euroopa Pettustevastase Ameti (OLAF) juurdlusi ning millega tunnistatakse kehtetuks Euroopa Parlamendi ja nõukogu määrus (EÜ) nr 1073/1999 ja nõukogu määrus (Euratom) nr 1074/1999 (ELT 2013, L 248, lk 1).